9. การจัดการ

9.1 โครงสร้างการจัดการ

บริษัทจัดโครงสร้างการจัดตามแบบที่สอดคล้องกับลักษณะการดำเนินกิจการของบริษัท รายละเอียด
โปรดดูจาก Organization chart ซึ่งปรากฏดังนี้

ALUCON PUBLIC COMPANY LIMITED

โครงสร้างกรรมการบริษัทประกอบด้วย คณะกรรมการ 2 ชุด ดังนี้

1.  คณะกรรมการบริษัท (The Board of Directors) มีจำนวนทั้งหมด 11 คน ( ณ วันที่ 31
    ธันวาคม 2551)

2.  คณะกรรมการตรวจสอบ (The Audit Committee) มีจำนวนทั้งหมด 3 คน

ณ วันที่ 31 ธันวาคม 2551 คณะกรรมการบริษัทมีจำนวนทั้งหมด 11 คน
โดยมีการประชุมคณะกรรมการในรอบปีที่ผ่านมาจำนวน 5 ครั้ง ดังนี้

+-----------------------+------------------------------------+--------+
| รายชื่อคณะกรรมการ       | ตำแหน่ง จำนวนครั้งที่เข้าร่วมประชุม        |        |
+-----------------------+------------------------------------+--------+
| 1.  นางอิลซี่ ชไนเดอร์    | ประธานกรรมการ                      | 5      |
|                       |                                    |        |
|                       | (ได้รับแต่งตั้งเป็นประธานฯ เมื่อ 21 เมษายน |        |
|                       | 2551)                              |        |
+-----------------------+------------------------------------+--------+
| 2.  นายทะคะอะกิ        | กรรมการผู้จัดการ                      | 5      |
|     ทาเคะอุจิ           |                                    |        |
+-----------------------+------------------------------------+--------+
| 3.  นางเอื้อมพร ภมรบุตร  | ผู้ช่วยกรร                            | 5      |
|                       | มการผู้จัดการ-ฝ่ายการเงินและขายในประเทศ |        |
+-----------------------+------------------------------------+--------+
| 4.  นายศุภชัย หล่อวณิชย์   | กรรมการ-ผู้จัดการโรงงาน               | 5      |
+-----------------------+------------------------------------+--------+
| 5.  นางสาวสาลินี มาตานี  | กรรมการ-ผู้จัดการทั่วไป                 | 5      |
+-----------------------+------------------------------------+--------+
| 6.  นายคาซุฮิโร นากานิชิ  | กรรมการ-                           | 5      |
|                       | ผู้ช่วยกรรมการผู้จัดการ-ฝ่ายโรงงาน        |        |
| 7.  นายโยชิฮิโร มิตสุตะ   |                                    | 4      |
|                       | กรรมการ- ผู้จัดการฝ่ายเทคนิค อาวุโส      |        |
|                       | (slug)                             |        |
+-----------------------+------------------------------------+--------+
| 8.  นายเอี่ยม           | กรรมการ                            | 4      |
|     บุญเฉลิมวิภาส        |                                    |        |
+-----------------------+------------------------------------+--------+
| 9.  นางสาววรินทร์พร     | กรรมการอิสระ , ประธานกรรมการตรวจสอบ | 5      |
|     เอื้ออนันต์           |                                    |        |
+-----------------------+------------------------------------+--------+
| 10. นายสมชาย อังสนันท์   | กรรมการอิสระ , กรรมการตรวจสอบ       | 5      |
+-----------------------+------------------------------------+--------+
| 11. นายกฤษณ์ อินเทวัฒน์   | กรรมการอิสระ , กรรมการตรวจสอบ       | 5      |
+-----------------------+------------------------------------+--------+

หมายเหตุ: 1. นายฮาร์ทมุท วิลเฮ็ล์ม ชไนเดอร์ ซึ่งเป็นผู้ก่อตั้งบริษัท
ได้ลาออกจากการเป็นประธาน และ กรรมการ ของบริษัท เมื่อวันที่ 26 กุมภาพันธ์ และ 2 ตุลาคม
2551 ตามลำดับ โดยบริษัท ได้ดำเนินการจดทะเบียนแจ้งการลาออกต่อกระทรวงพาณิชย์ และ
แจ้งต่อ ตลาดหลักทรัพย์แห่งประเทศไทย เป็นที่เรียบร้อยแล้ว

2. นายราเมศ โรจน์ศิลธรรม ได้ลาออกจากการเป็นกรรมการบริษัท เมื่อวันที่ 18 สิงหาคม
2551โดยบริษัท ได้ดำเนินการจดทะเบียนแจ้งการลาออกต่อกระทรวงพาณิชย์ และ แจ้งต่อ
ตลาดหลักทรัพย์แห่งประเทศไทย เป็นที่เรียบร้อยแล้ว

3. นายโยชิฮิโร มิตสุตะ ได้รับเลือกให้เป็นกรรมการเข้าใหม่ของบริษัท
ตามมติที่ประชุมสามัญผู้ถือหุ้น ครั้งที่ 48 วันที่ 21 เมษายน 2551 โดยบริษัท
ได้ดำเนินการจดทะเบียนเพิ่มกรรมการต่อกระทรวงพาณิชย์ และ
แจ้งต่อตลาดหลักทรัพย์แห่งประเทศไทย เป็นที่เรียบร้อยแล้ว

 อำนาจและหน้าที่ของคณะกรรมการบริษัท

คณะกรรมการบริษัทมีอำนาจและหน้าที่ ตามที่ข้อบังคับของบริษัท ได้กำหนดไว้ อย่างไรก็ตาม
คณะกรรมการของบริษัท อาจมีอำนาจ และ หน้าที่ ดังต่อไปนี้

1.  กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติ ที่ประชุมผู้ถือหุ้นด้วยความซื่อสัตย์สุจริตและรักษาผลประโยชน์ของบริษัท

2.  กรรมการมีหน้าที่กำหนดนโยบายและทิศทางการดำเนินงานของบริษัทและกำกับดูแลให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
    เพิ่มมูลค่าทางเศรษฐกิจ

3. กรรมการต้องเป็นบุคคลที่มีความซื่อสัตย์ สุจริต มีจริยธรรมในการดำเนินธุรกิจ

4. กรรมการต้องมีความรับผิดชอบต่อผู้ถือหุ้นโดยสม่ำเสมอ
ดำเนินงานโดยรักษาผลประโยชน์ของผู้ถือหุ้น

มีการเปิดเผยต่อผู้ลงทุนอย่างถูกต้องครบถ้วนมีมาตราฐานและโปร่งใส

5. กรรมการต้องมีความรู้ ความสามารถ
และประสบการณ์ที่จะเป็นประโยชน์ต่อการดำเนินธุรกิจและมีความสนใจในกิจการของบริษัทที่ตนเองเป็นกรรมการอย่างแท้จริง

6. มีความตั้งใจที่จะดำเนินธุรกิจอย่างต่อเนื่อง

โดยอำนาจกรรมการ ที่มีผลผูกพันบริษัท ได้แก่ กรรมการสองคน คือ นายทะคะอะกิ ทาเคะอุจิ
และนางเอื้อมพร ภมรบุตร คนใดคนหนึ่งลงลายมือชื่อในเอกสารใด ๆ
และประทับตราสำคัญของบริษัท

  9.2 การสรรหากรรมการและผู้บริหาร

วิธีการคัดเลือกบุคคลที่จะแต่งตั้งเป็นกรรมการและกรรมการอิสระนั้น
บริษัทได้ทำการคัดเลือกโดยพิจารณาจาก ความรู้ ความสามารถ และ ประสบการณ์
ซึ่งสอดคล้องกับลักษณะการประกอบธุรกิจของบริษัท เป็นสำคัญ ทั้งนี้
ลักษณะการประกอบธุรกิจของบริษัท มีลักษณะเฉพาะ

และต้องอาศัยประสบการณ์ ความชำนาญสูง ดังนั้น บริษัท จึงยังมิได้มีการจัดตั้ง
คณะกรรมการสรรหา จึงทำให้
กระบวนการพิจารณาคัดเลือกกรรมการของบริษัทมิได้คัดเลือกโดยผ่านวิธีการของคณะกรรมการสรรหา
(Nomination Committee) อย่างไรก็ตาม บริษัท
ได้ดำเนินการตามบทบัญญัติของข้อบังคับของบริษัท (Article of Association) อย่างเคร่งครัด
และปฏิบัติตาม
หลักเกณฑ์ขั้นต่ำที่ทางสำนักงานคณะกรรมการกำกับหลักทรัพย์และตลาดหลักทรัพย์ได้กำหนดไว้ทุกประการ

การเลือกตั้งกรรมการ

บริษัทดำเนินการจัดตั้งคณะกรรมการบริษัท โดยวิธีการตามที่บัญญัติไว้ในข้อบังคับของบริษัท
ซึ่งมีขั้นตอน และ รายละเอียดดังนี้

(1)ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถืออยู่คูณด้วยจำนวนกรรมการที่จะเลือกตั้ง

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
หรือหลายคนเป็นกรรมการก็ได้
ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

(3)บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธา
(นเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
ถ้าจำนวนกรรมการที่จะแบ่งออกให้ตรงเป็นสามไม่ได้ ก็ให้ออกโดยจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งก่อน
จะเป็นกรรมการคนที่อยู่ในตำแหน่งนานที่สุดและให้เรียงตามตัวอักษร กรรมการซึ่งพ้นจากตำแหน่ง
อาจได้รับเลือกตั้งใหม่ได้

นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

(1) ตาย

(2) ลาออก

(3) ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติบริษัท

มหาชน จำกัด พ.ศ. 2535

(4) ที่ประชุมผู้ถือหุ้นลงมติให้ออกตามข้อ 18

(5) ศาลมีคำสั่งให้ออก

กรรมการคนใดจะลาออกจากตำแหน่ง ให้ยื่นใบลาออกต่อบริษัท การลาออกมีผลนับแต่วันที่
ใบลาออกไปถึงบริษัท กรรมการซึ่งลาออกตามวรรคหนึ่ง
จะแจ้งการลาออกของตนให้นายทะเบียนทราบด้วยก็ได้

ในกรณีที่ตำแหน่งกรรมการว่างลงเพราะเหตุอื่น
นอกจากถึงคราวออกตามวาระให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้าม
ตามมาตรา 68 แห่งพระราชบัญญัติบริษัทมหาชนจำกัด พ.ศ. 2535
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน

มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

ที่ประชุมผู้ถือหุ้น
อาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียงและมีหุ้นรวมกันได้ไม่น้อยกว่ากึ่งหนึ่ง
ของจำนวนหุ้นที่ถือโดยผู้ถือหุ้นที่มาประชุม และมีสิทธิออกเสียง

คณะกรรมการตรวจสอบของบริษัท ประกอบด้วยกรรมการ 3 ท่าน

รายชื่อและประวัติการทำงานของคณะกรรมการตรวจสอบ มีดังนี้

1. ชี่อ นางสาววรินทร์พร เอื้ออนันต์ (59)

ตำแหน่ง ประธานกรรมการตรวจสอบ

คุณวุฒิการศึกษา ปริญญาโท บริหารธุรกิจ Utah State University

  สหรัฐอเมริกา

ประกาศนียบัตรหลักสูตร Directors Certification Program

รุ่นที่ 43/2004 สมาคมส่งเสริมสถาบันกรรมการบริษัทไทย 2547

สัดส่วนการถือหุ้นในบริษัท 36,000 หุ้น = 0.13%

ประวัติการทำงาน 2549 - ปัจจุบัน

อาจารย์ประจำ คณะบริหารธุรกิจ มหาวิทยาลัยอัสสัมชัญ

2540 - 2549

  กรรมการผู้จัดการและที่ปรึกษาระบบบริหารคุณภาพ

  บริษัท คิว สตรีด จำกัด และ บริษัท ซีคิวเอ็ม จำกัด

2535 - 2539

  ผู้อำนวยการสำนักงานตลาด กรุงเทพมหานคร

2. ชื่อ นายสมชาย อังสนันท์ (55)

ตำแหน่ง กรรมการตรวจสอบ

คุณวุฒิการศึกษา ปริญญาโท บริหารธุรกิจ

West Texas State University สหรัฐอเมริกา

สัดส่วนการถือหุ้นในบริษัท 58,500 หุ้น = 0.20%

ประวัติการทำงาน 2539 - ปัจจุบัน

กรรมการผู้จัดการ- บริษัท Podium Home Center จำกัด

3. ชื่อ นายกฤษณ์ อินเทวัฒน์ (68)

ตำแหน่ง กรรมการตรวจสอบ

คุณวุฒิการศึกษา ปริญญาตรี London University ประเทศอังกฤษ

สัดส่วนการถือหุ้นในบริษัท 103,500 หุ้น = 0.36%

ประวัติการทำงาน กรรมการผู้จัดการ - บริษัท รอยัลทัชมาฮาล จำกัด

กรรมการ- บริษัท แอดวานซ์เอด จำกัด

หน้าที่ความรับผิดชอบของคณะกรรมการตรวจสอบมีดังนี้

คณะกรรมการตรวจสอบ
มีหน้าที่และความรับผิดชอบตามที่ประกาศของตลาดหลักทรัพย์แห่งประเทศไทย และ
สำนักงานคณะกรรมการกำกับหลักทรัพย์และตลาดหลักทรัพย์เป็นผู้กำหนด อย่างไรก็ตาม
อาจกล่าวได้ว่า ขอบเขตหน้าที่และความรับผิดชอบของคณะกรรมการตรวจสอบของบริษัท มีดังนี้

1.  ดูแลกระบวนการจัดทำและการเปิดเผยข้อมูลในรายงานทางการเงินของบริษัทให้ตรงต่อความเป็นจริง
    ครบถ้วน เพียงพอและเชื่อถือได้
    โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ
    โดยสอบทานร่วมกับผู้สอบบัญชีและผู้ตรวจสอบภายในถึงความเพียงพอของระบบการควบคุมภายในของบริษัท

3.  พิจารณาคัดเลือกและเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

6.  ปฏิบัติการอื่นใดตามที่คณะกรรมการบริษัทมอบหมาย

7.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

9.3 ค่าตอบแทนผู้บริหาร

บริษัทได้กำหนดค่าตอบแทนกรรมการไว้อย่างชัดเจนและโปร่งใส
โดยพิจารณาจากค่าตอบแทนของกรรมการบริษัท
ซึ่งอยู่ในระดับเดียวกับอุตสาหกรรมทั่วไปและสูงเพียงพอที่จะดึงดูดและรักษากรรมการที่มีคุณสมบัติที่ดี
และเป็นที่ต้องการของบริษัทไว้ได้ นอกจากนี้
กระบวนการพิจารณาและอนุมติค่าตอบแทนของกรรมการบริษัท
ได้ผ่านกระบวนการตามที่กฎหมายกำหนด กล่าวคือ นำเสนอและขออนุมัติจากที่ประชุมผู้ถือหุ้น
ในกรณีที่กรรมการได้รับมอบหมายให้มีหน้าที่และความรับผิดชอบเพิ่มมากขึ้น เช่น
การเป็นสมาชิกในคณะอนุกรรมการ

ก็จะได้รับค่าตอบแทนที่เหมาะสมกับหน้าที่ และความรับผิดชอบที่ได้รับมอบหมายเพิ่มขึ้น

ค่าตอบแทนผู้บริหารขึ้นอยู่กับตำแหน่งและหน้าที่ความรับผิดชอบรวมถึงระดับความอาวุโส
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละบุคคล
โดยมีคณะกรรมการบริษัทเป็นผู้พิจารณาและอนุมัติขั้นสุดท้าย

ค่าตอบแทนกรรมการและฝ่ายบริหาร

ค่าตอบแทนที่เป็นตัวเงิน

ค่าตอบแทนสำหรับกรรมการของบริษัท ฯ และฝ่ายบริหารประจำปีสิ้นสุด 2550, 2551 มีดังนี้

(หน่วย: ล้านบาท)

+--------------------+----+----+-------+-------+-------+-------------+
|                    | จ  |    | ค     |       |       |             |
|                    | ำน |    | ่าตอบแ |       |       |             |
|                    | วน |    | ทนรวม |       |       |             |
|                    |    |    |       |       |       |             |
|                    | (  |    |       |       |       |             |
|                    | รา |    |       |       |       |             |
|                    | ย) |    |       |       |       |             |
+--------------------+----+----+-------+-------+-------+-------------+
|                    |    |    | เง    |       | เงิน   |             |
|                    |    |    | ินบำเห |       | เดือน, |             |
|                    |    |    | น็จและ |       | ค่าคร  |             |
|                    |    |    |       |       | องชีพ, |             |
|                    |    |    | ค่า    |       | โบนัส  |             |
|                    |    |    | พาหนะ |       |       |             |
+--------------------+----+----+-------+-------+-------+-------------+
|                    | 25 | 25 | 2550  | 2551  | 2550  | 2551        |
|                    | 50 | 51 |       |       |       |             |
+--------------------+----+----+-------+-------+-------+-------------+
| ก. คณะกรรมการ      | 13 | 13 | 2.760 | 2.746 |       |             |
+--------------------+----+----+-------+-------+-------+-------------+
| ข.                 | 3  | 3  | .300  | .300  |       |             |
| คณะกรรมการตรวจสอบ  |    |    |       |       |       |             |
+--------------------+----+----+-------+-------+-------+-------------+
| ค. ฝ่ายบริหาร **     | 9  | 10 |       |       | 5     | 53. 853     |
|                    |    |    |       |       | 3.240 |             |
+--------------------+----+----+-------+-------+-------+-------------+

** ฝ่ายบริหาร 10 ราย (ไม่รวมผู้จัดการแผนกบัญชี)

ค่าตอบแทนอื่น ๆ ที่ไม่ใช่เงิน

ไม่มี

9.4 การกำกับดูแลกิจการ

คณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนตามหลักการและแนวทางของตลาดหลักทรัพย์
มีจุดประสงค์ที่จะยกระดับการจัดการกิจการให้มีประสิทธิภาพเพิ่มมากขึ้นและปฏิบัติด้วยความถูกต้องโปร่งใสภายใต้กรอบจริยธรรมอันดี
ส่วนหนึ่งของหน้าที่ของคณะกรรมการคือ การกำหนดและมอบหมายแบ่งแยกหน้าที่ของกรรมการบริหาร
และคณะกรรมการตรวจสอบไว้อย่างชัดเจน
คณะกรรมการบริษัทจึงมีหน้าที่รับผิดชอบต่อการบริหารการจัดการภายในองค์กรทั้งหมด

ภาวะผู้นำและวิสัยทัศน์

คณะกรรมการจะเป็นผู้นำในการพิจารณาและอนุมัตินโยบายของบริษัท พร้อมทั้ง
ตัดสินใจในเรื่องการลงทุน และในเรื่องต่าง ๆ โดยมีการประชุมอย่างน้อยทุก ๆ 3 เดือน
กรรมการบริหารเป็นผู้รายงานผลการดำเนินงานและความคืบหน้าของบริษัทต่อที่ประชุม

การถ่วงดุลในการรวมอำนาจและแยกตำแหน่ง

ณ วันที่ 31 ธันวาคม 2551 บริษัทมีคณะกรรมการรวม 11 ท่าน ตามข้อบังคับของบริษัท
กรรมการบริหารเป็นผู้มีประสบการณ์ในการทำงานกับบริษัท และจะเป็นผู้ถือหุ้นหรือไม่ก็ได้
คณะกรรมการบริษัทประกอบด้วย

กรรมการบริหาร 6 ท่าน

กรรมการที่ไม่เป็นผู้บริหาร 2 ท่าน

กรรมการอิสระ 3 ท่าน

ผู้ถือหุ้นและกรรมการทั้งหมดมีสิทธิในการออกเสียงในกิจการใดๆของบริษัท
กรรมการบริษัทที่ได้รับเลือกตั้งเข้ามา สามารถดำรงตำแหน่งได้หลายตำแหน่ง
หากได้รับความเห็นชอบจากกรรมการท่านอื่นๆ
แต่กระนั้นก็ไม่สามารถใช้อำนาจเกินขอบเขตที่ได้รับมอบหมายได้

กรรมการเป็นผู้พิจารณาและอนุมัตินโยบายการดำเนินงานทางธุรกิจในบริษัท, อนุมัติเงินลงทุน
และกิจการอื่นๆ โดยได้รับรายงานจากคณะกรรมการตรวจสอบ การประชุมกรรมการมีการจัด

ประชุมกันอย่างน้อยทุก 3 เดือน
กรรมการบริหารจะรายงานผลการดำเนินงานและการพัฒนาการทำงานในส่วนที่ตนรับผิดชอบ

บริษัทไม่มีการกำหนดระยะเวลาในการดำรงตำแหน่งของกรรมการ อย่างไรก็ตาม
จากข้อบังคับของบริษัท จำนวนหนึ่งในสามของกรรมการที่ปฏิบัติหน้าที่ให้กับบริษัทนานที่สุด
จะต้องออกตามวาระเมื่อปฏิบัติหน้าที่ครบ 3 ปี
และอาจได้รับเลือกตั้งเข้ามาเป็นกรรมการอีกวาระหนึ่งในการประชุมสามัญประจำปี

ความสัมพันธ์กับผู้ลงทุน

บริษัท ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงิน และข้อมูลทั่วไป ตลอดจนข้อมูลสำคัญ
ที่มีผลกระทบต่อราคาซื้อขายหลักทรัพย์ของบริษัท โดยได้เผยแพร่ข้อมูลข่าวสารต่าง ๆ
เพื่อให้ผู้ลงทุนและผู้เกี่ยวข้องได้รับทราบ
โดยส่งผ่านสื่ออีเล็คทรอนิคของตลาดหลักทรัพย์แห่งประเทศไทย (โปรแกรม SCP)
และทางเว็บไซต์ของบริษัท ทั้งนี้ผู้ลงทุนสามารถติดต่อขอทราบข้อมูลบริษัท ได้ที่เว็บไซต์
www.alucon.th.com หรือติดต่อทางอีเมล์ alucon@ksc.th.com

9.5 การดูแลเรื่องการใช้ข้อมูลภายใน

บริษัทมีการเปิดเผยข้อมูลภายในของบริษัทให้กับผู้บริหารเพียงบางรายที่เกี่ยวข้องเท่านั้น
ซึ่งที่ผ่านมาผู้บริหารเหล่านี้ มิได้นำข้อมูลภายในของบริษัทไปใช้เพื่อประโยชน์ส่วนตนในการซื้อหุ้น
รวมทั้งมิได้เปิดเผยข้อมูลภายในต่อบุคคลอื่นๆ

  9.6 บุคลากร

พนักงานบริษัทมีจำนวนทั้งสิ้น 1,403 คน ณ วันที่ 31 ธันวาคม 2551

แบ่งเป็นพนักงานประจำโรงงานที่ 1 544 คน

พนักงานประจำโรงงานที่ 2 603 คน

พนักงานประจำโรงงานที่ 3 256 คน

ผลตอบแทนรวมของพนักงานบริษัทในปี 2551 เท่ากับ 486.5 ล้านบาท โดยอยู่ในรูปของเงินเดือน
โบนัส เงินสมทบกองทุนสำรองเลี้ยงชีพ, เงินบำเหน็จพนักงาน, ค่าใช้จ่ายเกี่ยวกับสวัสดิการอื่น ๆ

นโยบายในการพัฒนาพนักงาน

บริษัทมีนโยบายในการให้การผึกอบรมพนักงานโดยมีระเบียบปฏิบัติกระบวนการสำรวจความต้องการด้านการฝึกอบรมของพนักงาน
เพื่อความเหมาะสมในการปฏิบัติงาน มีการทบทวนการทำงานด้านคุณภาพ
และจัดหลักสูตรอบรมให้เหมาะสมกับหน้าที่ที่รับผิดชอบ การรับพนักงานเข้าทำงาน
จะพิจารณาถึงคุณวุฒิ และมีการฝึกอบรมหน้างาน โดยบรรยายให้ฟังหรือเปิดหลักสูตรพิเศษ
และมีการบันทึกไว้